ΓΡΑΠΤΗ ΕΡΩΤΗΣΗ E-1515/01

υποβολή: John Purvis (PPE-DE) προς την Επιτροπή

(21 Μαΐου 2001)

Θέμα: Διαμάχες μεταξύ των κοινοτήτων στην επαρχία των Μολούκων νήσων στην Ινδονησία

Προτίθεται η Επιτροπή να παράσχει αξιολόγηση ως προς τα άτομα που φονεύθηκαν, τραυματίσθηκαν και εκτοπίστηκαν τόσο στην χριστιανική όσο και στη μουσουλμανική κοινότητα των Μολούκων κατά τη διάρκεια των συγκρούσεων που εξακολουθούν να διεξάγονται μεταξύ των πληθυσμών της επqαρχίας αυτής· Θεωρεί η Επιτροπή ότι η Κυβέρνηση της Ινδονησίας καταβάλλει κάθε δυνατή προσπάθεια για την επαναφορά της περιοχής στην ομαλότητα έτσι ώστε οι εκτοπισμένοι να μπορέσουν να επιστρέψουν στα σπίτια τους χωρίς τον φόβο να πέσουν θύματα νέων επιθέσεων· Προτίθεται η Επιτροπή να ετοιμάσει ομάδα επιθεώρησης η οποία θα αναφέρει σχετικά με τα αίτια των συγκρούσεων, εφόσον προσκληθεί από την Κυβέρνηση της Ινδονησίας· Ποια μέτρα λαμβάνονται ή μπορούν να ληφθούν από την Ευρωπαϊκή Ένωση ώστε να παρασχεθεί η απαιτούμενη ενίσχυση για τηνλοποίηση ενός αποτελεσματικού προγράμματος ανασυγκρότησης στην επαρχία των Μολούκων νήσων·

Απάντηση του κ. Patten εξ ονόματος της Επιτροπής

(31 Ιουλίου 2001)

Η Επιτροπή παρακολουθεί εκ του σύνεγγυς τα γεγονότα στο Αρχιπέλαγος των Νήσων Μολούκων και συμμερίζεται τις ανησυχίες που εκφράζει το Αξιότιμο Μέλος του Κοινοβουλίου.

Στην πράξη, είναι αδύνατο να εκτιμηθεί η έκταση των βιαιοτήτων στις Νήσους Μολούκες, δεδομένου ότι είναι δύσκολο να επαληθευθούν οι πηγές, ακόμη και οι πλέον αξιόπιστες. Ωστόσο, μπορεί να εκτιμηθεί με σχετική βεβαιότητα ότι ο αριθμός των νεκρών, των τραυματιών και των μετατοπισθέντωνπερβαίνει τον αριθμό που είχε σημειωθεί στο Ανατολικό Τιμόρ. Ο πληθυσμός των Νήσων Μολούκων δεινοπαθεί από την παρούσα κατάσταση.

Η Επιτροπή, όπως και η πλειονότητα των μελών της διεθνούς κοινότητας, θεωρεί ότι η διαμάχη στις Μολούκες Νήσους αποτελεί κυρίως εσωτερικήπόθεση της Ινδονησίας που θα πρέπει να αντιμετωπιστεί πρωτίστως από την κυβέρνηση της Ινδονησίας και τις οργανώσεις της κοινωνίας των πολιτών, από τις θρησκευτικές κοινότητες και από άλλους θεσμούς. Πολλοί θρησκευτικοί ηγέτες έχουν ξεκινήσει διαδικασία κοινωνικής συμφιλίωσης.

Από την έναρξη της σύγκρουσης, η Ινδονησία έχει δεχθεί μόνο ανθρωπιστική βοήθεια από το εξωτερικό. Η Επιτροπή παρεμβαίνει από το 1999 στις Νήσους Μολούκες, μέσω της Υπηρεσίας Ανθρωπιστικής Βοήθειας (ECHO) και στον βαθμό που της το επιτρέπει η κατάσταση στον τομέα της ασφάλειας, με σκοπό να απαλύνει την τραγική κατάσταση του πληθυσμού, παρέχοντας βοήθεια μέσω Μη Κυβερνητικών Οργανώσεων (ΜΚΟ) στα θύματα της διαμάχης, συμπεριλαμβανομένου του εκτοπισθέντος πληθυσμού. Επί του παρόντος, προγραμματίζεται νέα επιχείρηση.

Μέχρι στιγμής, η κυβέρνηση της Ινδονησίας δεν ζήτησε από την Επιτροπή να στείλει ομάδα έρευνας με σκοπό να εξετάσει την κατάσταση και να αναφέρει τα αίτια της διαμάχης. Ωστόσο, έως το τέλος του 2000 και στις αρχές του 2001.

Η Επιτροπή έλαβε μέρος σε δύο αποστολές διαπίστωσης των γεγονότων στη ζώνη αυτή. Στο πλαίσιο στρατηγικής βοήθειας για την Ινδονησία, η Επιτροπή θα εξετάσει την δυνατότητα ναποστηρίξει μακροπρόθεσμα την κοινωνική ανάπτυξη των Νήσων Μολούκων και των άλλων αναφερόμενων ζωνών, με σκοπό να συμβάλει στη βελτίωση της δύσκολης αυτής κατάστασης.

Κατά τον πολιτικό διάλογο με την Ινδονησία, η Ένωση έλαβε την ευκαιρία για να εκδηλώσει τις ανησυχίες της και παρότρυνε τις ινδονησιακές αρχές να συνεχίσουν τις προσπάθειές τους για την αποκατάσταση της ασφάλειας, την πρόληψη νέων βιαίων επεισοδίων και την επίλυση των περιφερειακών διαφορών μέσω του διαλόγου και όχι δια της βίας (βλ. δηλώσεις της Προεδρίας της Ένωσης της 28ης Νοεμβρίου 2000 και της 8ης Μαρτίου 2001).